Louaneg

Louaneg a zo ur gumun eus Breizh e departamant Aodoù-an-Arvor, stok ouzh Perroz-Gireg, e Treger. E-kichen ar mor emañ, e-tal bae Perroz. Plaen eo an dachenn dre-vras.
 Douaroniezh 
 War aod Mor Breizh emãn Louaneg, e Bro-Dreger, etre Perroz ha Trelevern.
 Anv 
 Bernard Tanguy ː Loguanoc, 1160; Lohanec, Lohannec, 1330; Loanec, c. 1330; Louhannec, 1399; Louanec, fin XIVvet
 Erwan Vallerie ː Loguanoc, XIIIvet; Lohanec, Lohenec, Lohannec, Lohane, Lohaneuc, Louanec, Loanec, 1330; Louennec, Louvanec, Louuanec, 1371; Louvannec, Lovanec, 1371; Louanec, 1395; Louannec, 1516; Louanec, 1592, 1630; Lohanech, 1636, 1709;
Gerdarzh
Marteze diwar un anv den Louan; met chom a ra diasur.
 Ardamezioù 
100pxRannet ː ouzh 1 sourinet etre aour ha gulHervez Froger ha Presensé ː en argant ha gul., e vanal ed en argant balirant ; ouzh 2 en glazur e gebrenn en aour heuliet ouzh kab gant ur skravig en sabel hag ouzh beg gant teir bezantenn en argant war o gin ; e gab en argant karget gant pemp brizhenn erminig.
Sturienn ː A-raok bepred

 Istor 
Louaneg a zo ur gumun labourerien-douar. 

Kozh eo ar bourk. Kroget he deus ar vuhez eno e maread amzer nevez ar maen. Kavet zo bet restajoù ul lec'h d'ober holen, roudoù eus ar C'halianed. Er bloavezhioù 500 e oa bet savet ur c'hreñvlec'h gant aotrou Koadgwezheneg war an dosenn. En  e oa bet savet an iliz kentañ gant Sant Erwan, person eno eus 1292 betek e varv e 1303. Dindan aotrouniezh Barac'h abaoe an  e tremen dindan daouarn an tiegezh Tournemine hag hini Philippe, gant ar Gozhkêr eus Plounevez-Moedeg hag evit echuiñ gant ar Peltour eus Rozambaou e 1688. 
Gant an Dispac'h e teu Louaneg da vezañ ur gumun e 1790. En amzer a-vremañ emañ ar gumun war ziorren, ur gumun hag a brofit eus an touristerezh e Perroz hag eus kêr Lannuon evit al labour.
Adalek 1885 en doa ar skrivagner brudet Ernest Renan un eil ti eno, betek e varv en 1892.

 Brezel-bed kentañ  
 Mervel a reas 69 gwaz eus ar gumun abalamour d'ar brezel, eleze 4,44% ag ar boblañs hervez an niveradeg bet graet e 1911Memorial Genweb; lazhet e voe unan anezhe, ur soudard eus ar 1añ Rujumant Troadegiezh Trevadennel, e Rossignol e Belgiad’an 22 a viz Eost 1914Fichenn hiniennel - Memorial Genweb.
 Eil brezel-bed  
 Mervel a reas unnek den ag ar gumun abalamour d'ar brezelMemorial Genweb; lazhet e voe tri rezistant er gumun en un emgann ouzh an Alamaned d'an 9 a viz Even 1944Memorial Genweb.
 Brezelioù didrevadennañ 
 Brezel Indez-Sina 
 Mervel a reas tri milour er ViêtnamMemorial Genweb.
 Monumantoù ha traoù heverk 

 Taol-vaen Barac'h.

 Ur maen eus oadvezh an houarn, a vez graet “bez Arzhur” anezhañ, staliet bremañ en iliz, a zo un enskrivadur latin ha henvrezhonek warnañ (moarvat eus ar  pe ar ): Disideri fili BodognousThe Inscriptions of Early Medieval Brittany, Celtic Studies Publications, 2000..
E Louaneg ez eus un iliz kozh, tour-tan Nantouar hag ar bourk kozh.
 Iliz katolik Sant Erwan, adsavet etre 1896 ha 1898.
 Maner Barac'h (XVvet-XVIIvet); bet enrollet an 22 Meurzh 1930.
 Maner ar Gosker (XVvet -XVIIIvet); ul lodenn bet enrollet ar 5 Here 1964.
 Maner Kermabon, aet da feurm.
 Maner Kernu, aet da feurm.
 Traezhenn Nantouar.
 Monumant ar re varv er vered e-tal an iliz katolik, luc’hskeudennoùMemorial GenwebMemorial Genweb.
 Plakennoù ar re varv (1914-1918, 1939-1945 ha Brezel Indez-Sina) en iliz katolik, luc’hskeudennMemorial Genweb.
 Monumant ar Rezistanted marvet e 1944, luc’hskeudennoùMemorial Genweb.
 Emdroadur ar boblañs abaoe 1962 

 Melestradurezh 
 Tud 
 Erwan Helouri (Sant Erwan) zo bet person eno.
 Ernest Renan, skrivagner ganet e Landreger.
 Jean Psichari, lizheregour (mab-kaer Ernest Renan); (Odessa, 1854 / Pariz, 1929).
 Loeiz ar Floc'h, beleg katolik breizhat, barzh, prederour hag embanner, anavezet dindan e anv-pluenn Maodez Glanndour, aet da anaon d'ar 25 a viz Du 1986 e Louaneg.
 Madalen Saint Gal de Pons (1907-1994), barzhez Benead, skrivagnerez, ha gouarnourez Maodez Glanndour.
 Parrez orin Edouarzh Ollivro, maer Gwengamp, kannad, hag oberour Pikoù, mab e dad.
 Stéphanie Stoll, prezidantez Diwan.
 Ardamezeg ar familhoù 
80px
80pxde Barac'h,
aotrounez al lec'h se e Louaneg En argant e varc'h distern ha skoelf en sabel (siell 1306).
 Neuz all : en gul e deir sourin en aour.80pxde Barac'h,
aotrounez al lec'h ha Portzven Dougen a ra ur groaz dentek ouzh kab, heuliet ouzh kab gant daou beul dentek hag ouzh beg gant teir c'housourin dindan ar groaz (siell 1381); livioù disanvet.
[PPC]
 Brezhoneg 
 Betek penn kentañ ar bloavezhioù 2010 e oa ur strollad c'hoariva e brezhoneg gant al Louanigoù ; ganto vefe bet c'hoariet sketchoù Maria Prat.
 Ur skol Diwan a zo e Louaneg abaoe 2006.
 E distro-skol 2024 e oa 32 skoliad enskrivet er skol Diwan (14,5 % eus skolidi ar gumun evit ar pezh a sell ouzh ar c'hentañ derez)Distro-skol ar c’helenn divyezhek.
 E 2013 eo bet krouet ur gevredigezh kentelioù evit an dud deuet, Skol al louarn.
 Testenioù annezidi Louaneg da geñver a brezhoneg a zo da lenn (e galleg) war lec'hienn Jean-Paul Simon.
 Sport 
Er bloaz 2002 e oa bet kendeuzet skipailh mell-droad Louaneg gant hini Perroz, ha savet Unvaniezh Sportel Perroz-Louaneg. Ur c'hleub Marc'h-houarn Treuz Bro (MTB) zo ivez, ur skol vag dre lien, ur c'hleub badminton, mell-dorn, tennis, jiminas, yoga ha karate.
 Liammoù diavaez 

 Lec'hienn ar gumun
 Louaneg war lec'hienn Geobreizh
 L'histoire d'un village, lec'hienn Jean-Paul Simon.
 Levrlennadur 
 Hervé Abalain : Les noms de lieux bretons. Les Universels Gisserot. 2000
 Pierre Barbier : Le Trégor historique et monumental. Les Presses bretonnes. Saint-Brieuc. 1960
 René Couffon : Recherches sur les églises primitives. Société d'Emulation des Côtes-du-Nord. Bulletins & Mémoires. Tome LXXV. 1945-1946
 Régis de Saint-Jouan : Dictionnaire des communes. Département des Côtes-d'Armor. Eléments d'histoire et d'archéologie. Conseil Général des Côtes d'Armor. Saint-Brieuc. 1990
 Michel Froger & Michel Pressensé : Armorial des communes des Côtes-d'Armor & Ille-et-Vilaine. 2008
 Jean-Yves Le Moing : Noms de lieux de Bretagne. Christine Bonneton Editeur. 2007
 Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
 Erwan Vallerie : Diazezoù studi istorel an anvioù-parrez. Corpus. An Here. 1995
 Notennoù ha daveoù 

Rummad:Kumunioù Aodoù-an-Arvor
Rummad:Kumunioù Treger